Vinjesjøen (Mosvik)

Vinjesjøen (eller Moe-stu eller Sæteraas-huset) er et fredet hus i Mosvik; huset ble bygget i 1844, og ble vedtatt fredet i 1957. Bygdebok for Mosvik, bind 2. 2011. Side 231–233. ISBN 978-82-993302-7-5 Fredningen var begrunnet i ønsket om å bevare en representant for de mindre, «jevne» bolighusene av gammel type.Hilde A.T. Yri. «Da Sæteraashuset ble fredet». Årbok for Mosvik 2018 Huset er bygget som ei trønderlån, men med mindre dimensjoner, og inngår i et miljø av husmanns- og strandsitterstuer.

Huset var husmannsplass med festetomt under Vinje bruk. Den første festeren var Jacob Jocumsen Moe (1810–1883) fra Røros og Olava Olsdatter (1808-1897) fra Strinda. Han bodde her fra 1838, og var den første poståpneren i Mosvik, fra 1859.Jorolf Nyborg. «Posten 350 år». Årbok for Mosvik historielag nr 11 Ved folketellingen i 1865 omtales han som baker og husmann med jord; i 1875 som husmann og handelsbetjent.Winjesøe; Folketelling 1865 for 1722P Ytterøy prestegjeld. Digitalarkivet Datteren Anne Grete (1851–1918) fortsatte å bo her etter foreldrenes død, og overtok stillingen som poståpner etter faren.

I 1904 fikk Ole H. Sæteraas (1876–1955) festekontrakt her; han hadde i 1903 giftet seg med Othelie Filipsdatter Rognlie (1880–1942), datter av Anne Grete Moe.Vinjesjøen (plads); Folketelling 1910 for 1723 Mosvik herred. Digitalarkivet Sæteraas testamenterte eiendommen til Mosvik kommune, med ønske om at den skulle bli et bygdemuseum. Kommunen holdt imidlertid auksjon over inventaret og brukte huset til bibliotek og trygdekontor før det ble solgt til private eiere i 1982.

 Referanser 

 Eksterne lenker 


Kategori:Mosvik
Kategori:Kulturminner i Inderøy
Kategori:Fredete byggverk i Trøndelag